**ENNAKKOÄÄNESTYSLOMAKE**

**Optomed Oyj:n varsinainen yhtiökokous 11.6.2020**

Tällä lomakkeella valtuutan/valtuutamme Optomed Oyj:n vuoden 2020 varsinaisen yhtiökokouksen ennakkoäänestyksen tarjoajan Euroclear Finland Oy:n (”**Euroclear**”) kirjaamaan ääneni/äänemme omistamillani/omistamillamme/edustamillani osakkeilla tietyissä Optomed Oyj:n varsinaisen yhtiökokouksen 2020 asialistalla olevissa asiakohdissa.

Ymmärrän/ymmärrämme, että ennakkoon äänestäminen tällä lomakkeella edellyttää, että osakkeenomistajalla on vähintään yksi voimassa oleva arvo-osuustili. Ennakkoäänten määrä vahvistuu yhtiökokouksen täsmäytyspäivänä (kahdeksan arkipäivää ennen yhtiökokousta) arvo-osuustilillä olevan omistuksen perusteella.

Annan suostumukseni/annamme suostumuksemme, että Euroclear tarkastaa tarvittaessa arvo-osuusjärjestelmästä osakkeenomistajan arvo-osuustilinumeron ennakkoäänien kirjaamiseksi.

|  |  |
| --- | --- |
| Osakkeenomistajan nimi  |  |
| Henkilötunnus, Y-tunnus tai X-tunnus |  |
| Puhelinnumero |  |
| Arvo-osuustilinumero (mikäli on tiedossa\*) |  |

\*Huomioithan, että voit äänestää ennakkoon myös sähköisesti osoitteessa <https://www.optomed.com/fi/yhtiokokous-2020/> mikäli tiedät arvo-osuustilisi numeron.

**Äänestysohjeet:**

Valtuutan/valtuutamme Euroclear Finland Oy:n kirjaamaan ääneni/äänemme omistamillani/omistamillamme/ edustamillani osakkeilla kussakin alla mainitussa kokouksen asialistalla olevassa asiakohdassa alle rastilla (X) merkityllä tavalla.

**Mikäli alle ei ole merkitty äänestysohjetta tai mikäli samaan asiakohtaan on merkitty useampi kuin yksi äänestysohje taikka mikäli muuta tekstiä tai merkintöjä kuin rasti (X) on käytetty äänestysohjeen ilmoittamiseen, asiakohtaan merkitään ”En äänestä”, kun Euroclear kirjaa ääniä. Tämä tulkitaan osakkeenomistajan ilmoitukseksi siitä, ettei hänen osakkeitaan tule ottaa huomioon kokouksessa edustettuina osakkeina tässä asiakohdassa. Osakkeenomistajan edustamia osakkeita ei kyseisessä asiakohdassa lueta kokouksessa edustetuiksi osakkeiksi eikä hänen ääniään lasketa annetuiksi.**

Ymmärrän/ymmärrämme, että mikäli annan/annamme ennakkoäänet yhteisön (ml. kuolinpesä) edustajana, yhteisön laillisen edustajan tai yhteisön valtuuttaman henkilön tulee toimittaa tarvittavat asiakirjat yhteisön edustamisoikeuden todistamiseksi (esimerkiksi kaupparekisteriote tai hallituksen päätös). Asiakirjat pyydetään liittämään tämän ennakkoäänestyslomakkeen yhteyteen. Mikäli asiakirjoja ei toimiteta ennakkoäänestysaikana tai ne ovat muutoin puutteelliset, yhteisön osakkeita ei lasketa mukaan yhtiökokouksessa edustetuiksi osakkeiksi.

On suositeltavaa että, suomalaisen arvo-osuustilin haltija äänestää ennakkoon vain sähköisesti osoitteessa <https://www.optomed.com/fi/yhtiokokous-2020/>. Tilanteessa, jossa suomalaisen arvo-osuustilin haltija on äänestänyt ennakkoon sekä sähköisesti että tämän ennakkoäänestyslomakkeen välityksellä, Euroclear kirjaa arvo-osuustilille ajankohdaltaan viimeisimmän äänestysohjeen.

[Jatkuu seuraavalla sivulla]

**Optomed Oyj:n varsinaisen yhtiökokouksen 2020 asiakohdat:**

Asiakohdissa 7-17 käsitellään yhtiökokouskutsun mukaisia Optomed Oyj:n hallituksen tai osakkeenomistajien nimitystoimikunnan ehdotuksia varsinaiselle yhtiökokoukselle. "Pidättäydyn äänestämisestä" tarkoittaa tyhjän äänen antamista, jolloin osakkeet lasketaan mukaan asiakohdan käsittelyssä edustettuna oleviin osakkeisiin, millä on merkitystä mm. määräenemmistöpäätöksissä (esim. asiakohdat 16 ja 17). Määräenemmistöpäätöksissä otetaan huomioon kaikki yhtiökokouksessa edustetut osakkeet, ja äänestämisestä pidättymisellä on sama vaikutus kuin Vastaan/Ei -äänillä. Näin ollen äänestämisestä pidättyminen vaikuttaa äänestyksen tulokseen. Osakkeenomistajan tulee tiedostaa tämä etenkin siinä tapauksessa, jos tarkoituksena ei ole äänestää ehdotusta vastaan.

|  |  |  |  |  |
| --- | --- | --- | --- | --- |
|  | **Ehdotukset yhtiökokoukselle** | **Kannatan/Kyllä** | **Vastustan/Ei** | **Pidättäydyn äänestämisestä** |
| 7. | Tilinpäätöksen vahvistaminen |[ ] [ ] [ ]
| 8. | Taseen osoittaman voiton käyttäminen ja varojenjaosta päättäminen  |[ ] [ ] [ ]
| 9. | Vastuuvapaudesta päättäminen hallituksen jäsenille ja toimitusjohtajalle tilikaudelta 1.1.-31.12.2019 |[ ] [ ] [ ]
| 10. | Toimielinten palkitsemispolitiikan vahvistaminen |[ ] [ ] [ ]
| 11. | Hallituksen jäsenten palkkioista päättäminen |[ ] [ ] [ ]
| 12. | Hallituksen jäsenten lukumäärästä päättäminen |[ ] [ ] [ ]
| 13. | Hallituksen jäsenten valitseminen |[ ] [ ] [ ]
| 14. | Tilintarkastajan palkkiosta päättäminen |[ ] [ ] [ ]
| 15. | Tilintarkastajan valitseminen |[ ] [ ] [ ]
| 16. | Hallituksen valtuuttaminen päättämään yhtiön omien osakkeiden hankkimisesta sekä niiden pantiksi ottamisesta |[ ] [ ] [ ]
| 17. | Hallituksen valtuuttaminen päättämään osakeannista ja osakkeisiin oikeuttavien erityisten oikeuksien antamisesta |[ ] [ ] [ ]

[Jatkuu seuraavalla sivulla]

|  |  |
| --- | --- |
| Paikka ja päiväys |  |
| Allekirjoitus |  |
| Nimenselvennys |  |

Palautetaan täytettynä ja allekirjoitettuna sähköpostitse osoitteeseen optomedagm2020@hannessnellman.com tai postitse osoitteeseen Hannes Snellman Asianajotoimisto Oy, Yhtiökokous Optomed Oyj, Eteläesplanadi 20, 00130 Helsinki. **Lähetyksen on oltava perillä viimeistään 3.6.2020 klo 16:00 mennessä.**